CELEX: 62007CA0554
Language: fi
Date: 2009-07-16 00:00:00
Title: Asia C-554/07: Yhteisöjen tuomioistuimen tuomio (kolmas jaosto) 16.7.2009 — Euroopan yhteisöjen komissio v. Irlanti (Jäsenyysvelvoitteiden noudattamatta jättäminen — Arvonlisävero — Direktiivi 2006/112/EY — 2, 9 ja 13 artikla — Valtion, paikallisviranomaisten ja muiden julkisoikeudellisten yhteisöjen harjoittama taloudellinen toiminta — Vapauttaminen arvonlisäverosta)

12.9.2009   
            
            
               FI
            
            
               Euroopan unionin virallinen lehti
            
            
               C 220/6
            
         Yhteisöjen tuomioistuimen tuomio (kolmas jaosto) 16.7.2009 — Euroopan yhteisöjen komissio v. Irlanti
   (Asia C-554/07) (1)
   
   (Jäsenyysvelvoitteiden noudattamatta jättäminen - Arvonlisävero - Direktiivi 2006/112/EY - 2, 9 ja 13 artikla - Valtion, paikallisviranomaisten ja muiden julkisoikeudellisten yhteisöjen harjoittama taloudellinen toiminta - Vapauttaminen arvonlisäverosta)
   2009/C 220/09
   Oikeudenkäyntikieli: englanti
   
      Asianosaiset
   
   
      Kantaja: Euroopan yhteisöjen komissio (asiamiehet: R. Lyal ja M. Afonso)
   
      Vastaaja: Irlanti (asiamiehet: D. O’Hagan, E. Fitzsimons ja N. Travers)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1) 13 artiklan virheellinen täytäntöönpano — Valtion, paikallisviranomaisten ja muiden julkisoikeudellisten yhteisöjen harjoittaman kaiken taloudellisen toiminnan vapauttaminen arvonlisäverosta
   
      Tuomiolauselma
   
   
               1)
            
            
               Irlanti ei ole noudattanut yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 2, 9 ja 13 artiklan mukaisia velvoitteitaan, koska
               se ei ole sisällyttänyt kansalliseen lainsäädäntöön yleistä säännöstä, jonka mukaan julkisyhteisöt ovat arvonlisäverovelvollisia sellaisesta taloudellisesta toiminnasta, jota harjoitetaan muussa kuin viranomaisen ominaisuudessa;
               se ei ole sisällyttänyt kansalliseen lainsäädäntöön yleistä säännöstä, jonka mukaan julkisyhteisöt ovat arvonlisäverovelvollisia niiden toimiessa viranomaisen ominaisuudessa, silloin, kun se, etteivät ne ole arvonlisäverovelvollisia, on omiaan aiheuttamaan tietynasteisia kilpailun vääristymiä, eikä säätänyt minkäänlaista perustetta, jonka avulla olisi tältä osin mahdollista rajata valtionvarainministerin harkintavaltaa;
               se ei ole sisällyttänyt kansalliseen lainsäädäntöön yleistä säännöstä, jonka mukaan julkisyhteisöt ovat arvonlisäverovelvollisia silloin, kun harjoittavat mainitun direktiivin liitteessä I mainittua toimintaa ja kun kyseinen toiminta ei ole merkitykseltään vähäistä.
            
         
               2)
            
            
               Irlanti velvoitetaan korvaamaan oikeudenkäyntikulut.
            
         
      (1)  EUVL C 51, 23.2.2008.